#  ethnosimo

# ΕΛΛΗΝΙΚΗ ΔΗΜΟΚΡΑΤΙΑ Ηράκλειο Αττ:17/11/21

# ΝΟΜΟΣ ΑΤΤΙΚΗΣ Αρ. Πρωτ : οικ.21966

# ΔΙΕΥΘΥΝΣΗ ΔΙΟΙΚΗΤΙΚΩΝ ΥΠ/ΣΙΩΝ

# ΤΜΗΜΑ ΑΝΘ. ΔΥΝΑΜΙΚΟΥ

# Ταχ. Δ/ση : Στ. Καραγεώργη 2

# Τ.Κ. : 141 21

# Πληροφορίες : Αθ. Βασιλόπουλος

# Τηλέφωνο : 213 2000 135 -237

#  ΔΗΜΟΣΙΑ ΓΝΩΣΤΟΠΟΙΗΣΗ

Για την πλήρωση μιας (1) θέσης Ειδικού Συνεργάτη Δημάρχου σύμφωνα με τις διατάξεις του αρ. 163 και 167 του Ν. 3584/07 (ΦΕΚ 143/Α/28-06-2007) όπως ισχύουν.

#  Ο ΔΗΜΑΡΧΟΣ ΗΡΑΚΛΕΙΟΥ ΑΤΤΙΚΗΣ

#  Έχοντας υπόψη:

1. Τις διατάξεις της παρ.1δ’του άρθρου 58 του ν.3852/2010(Α’ 87), «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης.»
2. Τις διατάξεις του αρ.163 ΚΑΙ 167 του ν.3584/2007 «Κύρωση Κώδικα Κατάστασης Δημοτικών & Κοινοτικών Υπαλλήλων» (Φ.Ε.Κ. 143/Α/28-6-2007).
3. Τις διατάξεις των άρθρων 213 του ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης, κλπ».
4. Το γεγονός ότι ο αριθμός των έμμισθων Αντιδημάρχων του Δήμου Ηρακλείου Αττικής ανέρχεται σε πέντε (5).
5. Τις διατάξεις του άρθρου 15 του Ν.4623/2019.
6. Τις διατάξεις του άρθρου 78 του Ν.4604/2019.
7. Τη υπ’αριθμ. Πρωτ. 21456/10-11-2021 βεβαίωση ύπαρξης εγγεγραμμένων πιστώσεων στον προϋπολογισμό οικονομικού έτους 2021.
8. Τον Οργανισμό Εσωτερικής Υπηρεσίας του Δήμου Ηρακλείου Αττικής (ΦΕΚ 793Β/4-4-2013).
9. Τις υπηρεσιακές ανάγκες για την πλήρωση μιας (1) θέσης Ειδικού Συνεργάτη –, για την παροχή εξειδικευμένων συμβουλών προς τον Δήμαρχο.

#   ΑΝΑΚΟΙΝΩΝΕΙ

Τη πρόθεση του να προβεί στην πλήρωση μιας (1) θέσης Ειδικού Συνεργάτη , με  σχέση εργασίας ιδιωτικού δικαίου ορισμένου χρόνου, η οποία δεν δύναται να υπερβαίνει την θητεία της τρέχουσας δημοτικής περιόδου. Ο ανωτέρω θα πρέπει να έχει εμπειρία και επαγγελματική ειδίκευση στον Τομέα Αρμοδιοτήτων ΟΤΑ, παρέχοντας συμβουλές και εξειδικευμένες γνώμες, γραπτώς ή προφορικώς, σε θέματα που αφορούν την λειτουργία των ΟΤΑ, Ν.Π.Δ.Δ και Ν.Π.Ι.Δ.

**Οι ενδιαφερόμενοι/ες πρέπει να κατέχουν τα εξής γενικά και τυπικά προσόντα, καθώς και την ειδική εμπειρία που προβλέπεται στην παρ.3 του άρθρου 163 του Ν.3584/2007(143 Α΄).**

Τα γενικά προσόντα διορισμού που προβλέπονται για τους υπαλλήλους, σύμφωνα με τις διατάξεις των αρ.11 έως 17 του ν.3584/2007 ( 143 Α’), ήτοι:

Να έχουν Ελληνική Ιθαγένεια ή την Ιθαγένεια χώρας που ανήκει στην Ευρωπαϊκή Ένωση (άρθρο 12 του ν.3584/2007).

Να έχουν συμπληρώσει το κατώτατο όριο ηλικίας διορισμού (21ο έτος) βάσει του άρθρου 13 του ν.3584/2007.

Να έχουν εκπληρώσει (προκειμένου περί αρρένων) τις στρατιωτικές τους υποχρεώσεις ή να έχουν απαλλαγεί νόμιμα από αυτές (άρθρο 15 του ν.3584/2007).

Να μην έχουν καταδικαστεί για ποινικό αδίκημα ή να έχουν τεθεί υπό δικαστική αντίληψη ή απαγόρευση, που συνιστά κώλυμα ή ασυμβίβαστο με την παραπάνω θέση (άρθρο 16 του ν.3584/2007).

Να μην έχουν απολυθεί από θέση δημόσιας υπηρεσίας ή Ο.Τ.Α ή άλλου Νομικού Προσώπου του δημοσίου, λόγω επιβολής της πειθαρχικής ποινής ης οριστικής παύσεως ή λόγω καταγγελίας της σύμβασης εργασίας, για σπουδαίο λόγο, οφειλόμενο σε υπαιτιότητα του εργαζομένου, αν δεν έχει παρέλθει πενταετία από την απόλυση (άρθρο 17 του ν.3584/2007).

Να μην έχουν το κώλυμα του αρ.76 του ν.4622/2019 (Α’ 133).

Να είναι κάτοχοι Απολυτηρίου τίτλου Λυκείου.

Να έχουν αποδεδειγμένη σχετική επαγγελματική εμπειρία.

**Για την πλήρωση της παραπάνω θέσης οι ενδιαφερόμενοι /ες, καλούνται πλέον της απαιτούμενης ειδικής εμπειρίας, να υποβάλλουν τα κάτωθι δικαιολογητικά**:

Αίτηση συμμετοχής. (Οι ενδιαφερόμενοι/νες μπορούν να αναζητούν υπόδειγμα αίτησης στην ιστοσελίδα του Δήμου Ηρακλείου ([www.iraklio.gr](http://www.iraklio.gr)) στην διαδρομή, «Ανοικτή Διακυβέρνηση/Διακηρύξεις-Διαγωνισμοί.»

Υπεύθυνη δήλωση του άρθρου 8 του Ν.1599/1986, ότι πληρούνται τα γενικά προσόντα διορισμού σύμφωνα με τα άρθρα 11 έως και 17 του ν.3584/2007 (Α’ 143), καθώς & ότι δεν συντρέχει κώλυμα πρόσληψης σύμφωνα με το αρ.76 του ν.4622/2019(Α’ 133).

Αντίγραφο των δύο όψεων του Δελτίου Αστυνομικής Ταυτότητας.

Βιογραφικό σημείωμα.

Η επιλογή θα γίνει από το Δήμαρχο, ο οποίος θα αποφασίσει κατά την κρίση του για την καταλληλότητα του προσλαμβανόμενου (παρ. 4 του άρθρου 163 του Ν.3584/2007).

Οι αιτήσεις των ενδιαφερομένων  με τα συνημμένα σε αυτή δικαιολογητικά υποβάλλονται ηλεκτρονικά στη διεύθυνση  ηλεκτρονικού ταχυδρομείου (protokolo@iraklio.gr), από 22/11/2021 μέχρι και την  24/11/2021

Το εμπρόθεσμο των αιτήσεων κρίνεται με βάση την ημερομηνία που φέρει το ηλεκτρονικό ταχυδρομείο. Η αίτηση συμμετοχής που θα υποβληθεί με ηλεκτρονικό ταχυδρομείο πρέπει απαραιτήτως να εμφανίζεται υπογεγραμμένη, με φυσική υπογραφή.

Ανυπόγραφες αιτήσεις δεν γίνονται δεκτές.

 **Με εντολή Δημάρχου**

 **O Γενικός Γραμματέας**

 **ΚΟΚΚΟΛΗΣ ΓΕΩΡΓΙΟΣ**